ปรกติจะทานยาคุมแบบ 21 เม็ด ทานมาหลายปี เตรียมตัวตั้งท้องจึงหยุดยาคุม ประมาณ 3 อาทิตย์ มีอาการปวดหน่วง คัดเต้านมและมีตกขาวตอนเช้าเป็นก้อนออกมามีสีคล้ำปนเลือดส่วนมากจะเป็นตอนเช้า เป็นมาประมาณ 1 อาทิตย์แล้วค่ะ ถ้าจะเป็นประจำเดือนก็ยังไม่ถึงรอบค่ะ ไม่ทราบว่ากิดจากอะไรค่ะ
สวัสดีค่ะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น @จากที่ สอบถาม คิดว่าเป็นอาการตกขาวที่ผิดปกตินะคะ หากมีอาการปวดท้องน้อยร่วมด้วย อาจเป็นอาการของมดลูกอักเสบหรือจากสาเหตุอื่นๆ แนะนำให้ไปพบสูตินารีแพทย์เพื่อตรวจวินิจฉัยโรคอีกทีนะคะ